अमृतसर/चौक मेहता(स.ह.,गुलाटी): शहर की स्थानीय शैक्षणिक संस्था दशमेश पब्लिक सीनियर सैकेंडरी स्कूल में 12वीं कक्षा (साइंस ग्रुप) की छात्रा नवनीत कौर पुत्री गुरमेल सिंह निवासी गांव धरदेऊ ने 97.11 प्रतिशत (437/450) अंक प्राप्त कर आल ओवर पंजाब (आर्ट्स, कामर्स और विज्ञान ग्रुप) में पहले 10 विद्यार्थियों की मैरिट सूची में 9वां स्थान हासिल किया है, केवल साइंस ग्रुप लड़कियों में पंजाब स्तर पर दूसरा स्थान प्राप्त किया है। अपनी सफलता से खुश नवनीत कौर ने जहां इसका श्रेय अपने माता-पिता और अध्यापकों को दिया। उसने कार्डियोलॉजिस्ट बनकर दिल के मरीजों का उपचार करने की इच्छा भी जताई।